text: [{"text_idx": "#000005", "text": "Braquet vo\u0301ru skjo\u0301tir a\u0301 pallin. Bo\u0301lkurin er ikki heilt o\u0301royndur longur, men frammanfyri ein stru\u0301gvandi fullum Mentanarhu\u0301si\u00f0 vo\u0301ru nervarnir nokkso sjo\u0301nligir. Fyrsta lagi\u00f0 ljo\u0301\u00f0a\u00f0i r\u00e6ttuliga trilvandi, og sangarin, Andrias H\u00f8jgaard hev\u00f0i li\u0301tla orku i\u0301 r\u00f8ddini, hetta hendur onkunti\u0301\u00f0, ta\u0301 nervarnir eru ringir. Hann sto\u0301\u00f0 vi\u00f0 li\u00f0ini til fulla salin og hugdi beint yvir a\u0301 gittarleikaran Arna Zachariassen, me\u00f0an teir sp\u00e6ldu alt fyrsta lagi\u00f0. Har var einki samband vi\u00f0 a\u0301hoyraran. Lagi\u00f0 sja\u0301lvt var annars framu\u0301r gott. Braquet hava ment seg no\u0301gv sum bo\u0301lkur si\u0301\u00f0an Prix F\u00f8royar finaluna i\u0301 2003. Men Andrias tykist hv\u00f8rki at hava ment seg sum sangari ella sum frontma\u00f0ur i\u0301 bo\u0301lkinum. Hann er li\u0301vligur a\u0301 pallinum, men kemur onganti\u0301\u00f0 u\u0301tum pallkantin, f\u00e6r onganti\u0301\u00f0 fatur i\u0301 a\u0301sko\u00f0arunum. Stendur mest sum og dansar innan i\u0301 s\u00e6r sja\u0301lvum."}, {"text_idx": "#000007", "text": "Anna\u00f0 lag hja\u0301 Braquet, \u201cNo excuses\u201d gekk betur enn fyrsta lag. Nervarnir tykstust burtur hja\u0301 trummum, bassi og gittara. Men Andrias sto\u0301\u00f0 enn og gl\u00f8ddi at Arna, og ho\u0301ast hann millum l\u00f8gini tosa\u00f0i vi\u00f0 a\u0301sko\u00f0ararnar, tyktist hetta kunstigt, og einki samband var\u00f0 veruliga. Arni Zachariassen harafturi\u0301mo\u0301ti hev\u00f0i fra\u0301li\u0301kt samband vi\u00f0 a\u0301hoyrarnar, og sum ein ny\u0301ggjur Yngwie J. Malmsteen svinga\u00f0i hann vi\u00f0 gittaranum, hoppa\u00f0i runt, la\u0301 a\u0301 kn\u00e6\u00f0 og sp\u00e6ldi og undirhelt fo\u0301lki\u00f0."}, {"text_idx": "#000008", "text": "Braquet gj\u00f8rdust betur og betur ta\u0301 teir gj\u00f8rdust heitari. Teir bor\u00f0reiddu vi\u00f0 fleiri heilt go\u0301\u00f0um l\u00f8gum. Seinasta lagi\u00f0 hja\u0301 bo\u0301lkinum var instrumentalt, og Arni fekk veruliga luft undir veingirnar. Ta\u00f0 var kanska ikki uttan ors\u00f8k, at ta\u00f0 var\u00f0 i\u0301 ju\u0301st einum instrumentalum lag, at fj\u00f8ldin ko\u0301ka\u00f0i mest. Teir vo\u0301r\u00f0u ro\u0301ptir u\u0301t at sp\u00e6la umaftur. Sum eykalag sp\u00e6ldu teir \u201cAll I want\u201d, sum er eykalag a\u0301 15 teimum bestu hesa vikuna."}]